ਪ੍ਰਜਾਕਤਾ ਕੋਲੀ
ਪ੍ਰਜਾਕਤਾ ਕੋਲੀ, ਆਪਣੇ ਯੂਟਿਊਬ ਚੈਨਲ ਮੋਸਟਲੀਸੇਨ ਲਈ ਜਾਣੀ ਜਾਂਦੀ, ਇੱਕ ਭਾਰਤੀ ਯੂਟਿਊਬਰ ਅਤੇ ਅਦਾਕਾਰਾ ਹੈ ਜੋ ਕਾਮੇਡੀ ਵੀਡੀਓ ਬਣਾਉਂਦੀ ਹੈ। ਉਸਦੇ ਵੀਡੀਓਜ਼ ਜਿਆਦਾਤਰ ਰੋਜ਼ਾਨਾ ਜੀਵਨ ਦੀਆਂ ਸਥਿਤੀਆਂ ਨਾਲ ਸੰਬੰਧਿਤ ਅਤੇ ਕਾਮੇਡੀ ਹੁੰਦੀਆਂ ਹਨ।

ਸ਼ੁਰੁਆਤੀ ਜੀਵਨ 
ਪ੍ਰਜਾਕਤਾ ਦਾ ਜਨਮ ਅਤੇ ਪਾਲਣ ਪੋਸ਼ਣ ਥਾਣੇ ਵਿੱਚ ਹੋਇਆ ਸੀ। ਬਚਪਨ ਵਿੱਚ, ਉਸਨੂੰ ਰੇਡੀਓ ਸੁਣਨ ਦਾ ਸ਼ੌਕ ਸੀ ਅਤੇ ਉਸਨੇ 6ਵੀਂ ਜਮਾਤ ਵਿੱਚ ਰੇਡੀਓ ਜੌਕੀ ਬਣਨ ਦਾ ਫੈਸਲਾ ਕੀਤਾ। ਉਸਦੇ ਪਿਤਾ ਮਨੋਜ ਕੋਲੀ ਇੱਕ ਰੀਅਲ ਅਸਟੇਟ ਕਾਰੋਬਾਰੀ ਹਨ ਅਤੇ ਉਸਦੀ ਮਾਂ ਅਰਚਨਾ ਕੋਲੀ ਇੱਕ ਧੁਨੀ ਵਿਗਿਆਨ ਅਤੇ ਭਾਸ਼ਾ ਅਧਿਆਪਕ ਹੈ। ਸਕੂਲ ਦੇ ਦਿਨਾਂ ਵਿਚ ਉਸਨੇ ਕਈ ਬਹਿਸਾਂ ਅਤੇ ਭਾਸ਼ਣਾਂ ਵਿੱਚ ਹਿੱਸਾ ਲਿਆ। ਉਸਨੇ ਥਾਣੇ ਦੇ ਵਸੰਤ ਵਿਹਾਰ ਹਾਈ ਸਕੂਲ ਵਿੱਚ ਪੜ੍ਹਾਈ ਕੀਤੀ ਅਤੇ ਬਾਅਦ ਵਿੱਚ ਮੁਲੁੰਡ ਵਿੱਚ ਵੀ.ਜੀ. ਵੇਜ਼ ਕਾਲਜ ਆਫ਼ ਆਰਟਸ, ਸਾਇੰਸ ਅਤੇ ਕਾਮਰਸ ਤੋਂ ਮਾਸ ਮੀਡੀਆ ਦੀ ਬੈਚਲਰ ਨਾਲ ਗ੍ਰੈਜੂਏਸ਼ਨ ਕੀਤੀ, ਜੋ ਕਿ ਮੁੰਬਈ ਯੂਨੀਵਰਸਿਟੀ ਨਾਲ ਸੰਬੰਧਿਤ ਹੈ।

ਨਿੱਜੀ ਜੀਵਨ 
ਪ੍ਰਾਜਕਤਾ ਕੋਲੀ ਵਰਸ਼ਾਂਕ ਖਨਾਲ ਦੇ ਨਾਲ ਰਿਸ਼ਤੇ ਵਿੱਚ ਹੈ, ਜੋ ਪੇਸ਼ੇ ਤੋਂ ਇੱਕ ਵਕੀਲ ਹੈ।

ਕੈਰੀਅਰ 
ਪ੍ਰਜਾਕਤਾ ਨੇ ਮੀਡੀਆ ਵਿੱਚ ਆਪਣੇ ਕਰੀਅਰ ਦੀ ਸ਼ੁਰੂਆਤ ਮੁੰਬਈ ਵਿੱਚ ਫੀਵਰ 104 ਐਫਐਮ ਰੇਡੀਓ ਸਟੇਸ਼ਨ ਵਿੱਚ ਇੱਕ ਇੰਟਰਨ ਕੀਤਾ। ਇੱਕ ਸਾਲ ਇੰਟਰਨਿੰਗ ਕਰਨ ਤੋਂ ਬਾਅਦ, ਉਸਨੂੰ ਉਸਦਾ ਪਹਿਲਾ ਸ਼ੋਅ, ਕਾਲ ਸੈਂਟਰ ਦਿੱਤਾ ਗਿਆ, ਜੋ ਆਖਰਕਾਰ ਫਲਾਪ ਹੋ ਗਿਆ ਅਤੇ ਉਸਨੇ ਆਪਣੀ ਨੌਕਰੀ ਛੱਡ ਦਿੱਤੀ। ਇੱਕ ਇੰਟਰਨ ਦੇ ਤੌਰ 'ਤੇ ਕੰਮ ਕਰਦੇ ਹੋਏ, ਪ੍ਰਜਾਕਤਾ ਨੇ ਭਵਿੱਖ ਵਿੱਚ ਵਨ ਡਿਜੀਟਲ ਐਂਟਰਟੇਨਮੈਂਟ ਦੇ ਉਪ-ਪ੍ਰਧਾਨ ਸੁਦੀਪ ਲਹਿਰੀ ਨਾਲ ਮੁਲਾਕਾਤ ਕੀਤੀ, ਜਿਸ ਨੇ ਉਸਨੂੰ ਇੱਕ ਕਾਮੇਡੀ ਯੂਟਿਊਬ ਚੈਨਲ ਸ਼ੁਰੂ ਕਰਨ ਲਈ ਉਤਸ਼ਾਹਿਤ ਕੀਤਾ। ਪ੍ਰਜਾਕਤਾ ਨੇ ਫਰਵਰੀ 2015 ਵਿੱਚ ਆਪਣਾ ਚੈਨਲ ਸ਼ੁਰੂ ਕੀਤਾ।

ਕੋਲੀ ਨੇ ਮੁੱਖ ਧਾਰਾ ਦੇ ਬਾਲੀਵੁੱਡ ਅਦਾਕਾਰਾਂ ਜਿਵੇਂ ਕਿ ਰਿਤਿਕ ਰੋਸ਼ਨ, ਕਰੀਨਾ ਕਪੂਰ ਖਾਨ, ਨਵਾਜ਼ੂਦੀਨ ਸਿੱਦੀਕੀ, ਵਿੱਕੀ ਕੌਸ਼ਲ ਅਤੇ ਕਾਜੋਲ ਨਾਲ ਵੀ ਕੰਮ ਕੀਤਾ ਹੈ।

ਉਸਨੇ 2018 ਵਿੱਚ ਦਿੱਲੀ ਵਿੱਚ ਅਤੇ 2019 ਵਿੱਚ ਮੁੰਬਈ ਵਿੱਚ ਯੂਟਿਊਬ  ਫੈਨਫੈਸਟ ਵਿੱਚ ਪ੍ਰਦਰਸ਼ਨ ਕੀਤਾ। ਦਸੰਬਰ 2018 ਵਿੱਚ, ਉਸਨੇ ਵਟਸਐਪਲਈ ਇੱਕ ਰਾਸ਼ਟਰੀ ਟੀਵੀ ਕਮਰਸ਼ੀਅਲ ਰਿਕਾਰਡ ਕੀਤਾ ਜੋ ਮੈਸੇਜਿੰਗ ਐਪ ਰਾਹੀਂ ਪ੍ਰਚਾਰ ਅਤੇ ਜਾਅਲੀ ਖਬਰਾਂ ਫੈਲਾਉਣ ਦੀ ਰੋਕਥਾਮ ਨਾਲ ਸੰਬੰਧਿਤ ਹੈ।

ਹਵਾਲੇ
ਜ਼ਿੰਦਾ ਲੋਕ